SCB Financial Markets คาดกรอบเงินบาทวันนี้ 34.25-34.55 บ./ดอลลาร์
SCB Financial Markets คาดเงินบาทวันนี้ (4 ม.ค.66) เคลื่อนไหวในกรอบ 34.25-34.55 บาท/ดอลลาร์
SCB Financial Markets คาดเงินบาทวันนี้ (4 ม.ค.66) เคลื่อนไหวในกรอบ 34.25-34.55 บาท/ดอลลาร์
4 ม.ค. 2566

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (4 ม.ค.66) เคลื่อนไหวในกรอบ 34.25-34.55 บาท/ดอลลาร์
โดยค่าเงินดอลลาร์สหรัฐแข็งค่าขึ้นในวันอังคาร จับตารายงานการประชุมธนาคารกลางสหรัฐ (เฟด) ที่จะออกมาในวันพุธนี้
สำหรับการประชุมธนาคารกลางสหรัฐ (เฟด) ในครั้งนี้ อาจจะไม่ส่งผลกระทบต่อตลาดได้มากเท่ากับตัวเลขการจ้างงานนอกภาคเกษตร ที่กระทรวงแรงงานสหรัฐจะรายงานออกมาในวันศุกร์นี้ และดัชนีราคาผู้บริโภค (CPI) ที่สหรัฐจะออกมารายงานในวันที่ 12 มกราคม
ทั้งนี้ค่าเงินยูโรดิ่งลง ในขณะที่สำนักงานสถิติของรัฐบาลกลางเยอรมนีรายงานว่า อัตราเงินเฟ้อชะลอตัวลงในเดือนธันวาคมเป็นเดือนที่ 2 ติดต่อกัน โดยเป็นผลจากการร่วงลงของราคาพลังงาน